CELEX: 62022CN0045
Language: da
Date: 2022-01-20 00:00:00
Title: Sag C-45/22: Anmodning om præjudiciel afgørelse indgivet af tribunal du travail francophone de Bruxelles (Belgien) den 20. januar 2022 — HK mod Service fédéral des Pensions (SFP)

10.5.2022   
            
            
               DA
            
            
               Den Europæiske Unions Tidende
            
            
               C 191/10
            
         
      Anmodning om præjudiciel afgørelse indgivet af tribunal du travail francophone de Bruxelles (Belgien) den 20. januar 2022 — HK mod Service fédéral des Pensions (SFP)
      (Sag C-45/22)
      (2022/C 191/13)
      Processprog: fransk
      
         Den forelæggende ret
      
      Tribunal du travail francophone de Bruxelles
      
         Parter i hovedsagen
      
      
         Sagsøger: HK
      
         Sagsøgt: Service fédéral des Pensions (SFP)
      
         Præjudicielle spørgsmål
      
      
                  —
               
               
                  Skal reglen i artikel 55, stk. 1, litra a), i forordning (EF) nr. 883/2004 (1), hvorefter de kompetente institutioner dividerer ydelsen eller ydelserne eller en anden indtægt, som er blevet medregnet, med antallet af ydelser, som er omfattet af de nævnte regler, fortolkes således, at de indtægter, som er blevet medregnet ved anvendelsen af antikumulationsreglen, skal divideres med antallet af efterladtepensioner, der er omfattet af antikumulationsreglerne?
               
            
                  —
               
               
                  Skal reglen i artikel 55, stk. 1, litra a), i forordning (EF) nr. 883/2004, hvorefter de kompetente institutioner dividerer ydelsen eller ydelserne eller en anden indtægt, som er blevet medregnet, med antallet af ydelser, som er omfattet af de nævnte regler, derimod fortolkes således, at den kræver, at det ikke er indtægten som sådan, der tages i betragtning ved anvendelsen af antikumulationsreglen, men derimod den del af indtægten, der overstiger et kumulationsloft, således som det loft, der f.eks. er fastsat i den pågældende nationale bestemmelse, der skal divideres med antallet af efterladtepensioner, der er omfattet af antikumulationsreglerne?
               
            
         (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT 2004, L 166, s. 1).